得蕭山書言吏民頗相信又言湘湖之奇及生子名湘戲作此詩
作者：劉敞
朝代：宋

paragraphs: 吾家千里駒，氣與齒俱壯。
去年射策雄東堂，今年調官在越上。
指揮小吏遣簿書，笑語不廢才有餘。
清酒肥魚宴賓客，時時騎馬臨湘湖。
湖波無風百里平，人道官心如此清。
居民愛尹氏爲字，令尹生兒湖作名。
家家祝君多男子，越中更有餘山水。